**Критеријуми оцењивања за наставни предмет**

**ФИЗИЧКО И ЗДРАВСТВЕНО ВАСПИТАЊЕ**

**Разреди: V, VI, VII и VIII**

**Обавештавање о оцењивању**

На почетку школске године наставник је дужан да на примерен начин обавести ученика о прописаним циљевима, стандардима постигнућа и исходима учења. Такође ученици се обавештавају о критеријумима, начину, поступку, динамици, распореду оцењивања и доприносу појединачних оцена закључној оцени. Ради планирања рада и даљег праћења напредовања ученика, наставник на почетку школске године процењује степен развијености компетeнција ученика у оквиру одређене области, предмета или теме од значаја за наставу у тој школској години ( иницијално процењивање). Резултати иницијалног процењивања користе се и као податак за даље унапређивање рада школе у области наставе и учења.

**Предмет и врсте оцењивања**

Оцена је описна и бројчана. Праћење развоја и напредовања ученика у достизању исхода и стандарда постигнућа, као и напредовање у развијању компетенција у току школске године обавља се формативним и сумативним оцењивањем. Формативно оцењивање, у смислу ових критеријума, јесте редовно и планско прикупљање релевантних података о напредовању ученика, постизању прописаних исхода и циљева и постигнутом степену развоја компетенција ученика. Сумативно оцењивање, у смислу ових критеријума, јесте вредновање постигнућа ученика на крају програмске целине или за класификациони период из предмета и владања. Оцене добијене сумативним оцењивањем су, по правилу, бројчане и уносе се у дневник рада, а могу бити унете и у педагошку документацију. Закључна оцена је бројчана и утврђује се на основу свих оцена од почетка школске године и сагледавања развоја, напредовања и ангажовања ученика и прикупљених података у педагошкој документацији наставника. Закључну оцену из предмета утврђује одељењско веће на предлог предметног наставника. Закључну оцену из предмета утврђује одељењско веће на предлог предметног наставника.

**Начин праћења остварености програма**: У настави физичког васпитања се прати и вреднује:

**1. Стање моторичких способности** - спроводи се у простору координације, статичке, репетативне и експлозивне снаге, гипкости и издржљивости. Мерење се врши помоћу мерних инструмената (тестова) ваљаних и поузданих мерних карактеристика. Мерење се спроводи уз увежбавање одређеног програмског задатка, како се не би губило расположиво време за вежбање, а динамика је утврђена упутством.

**2. Достигнут ниво савладаности моторних знања, умења и навика** - спроводи се према утврђеним минималним образовним захтевима**.**

**3. Однос ученика према раду - прати се током целе школске године и то:** кроз контролу уредности ношења и хигијене опреме за вежбање, редовног присуствовања на часовима физичког васпитања, доследног извршавања радних задатака, ангажовања у спортском животу школе. **Формативно и сумативно оцењивање**:

Редовно проверавање постигнућа и праћење напредовања које се обавља полазећи од ученикових способности, степена спретности и умешности. Уколико ученик нема развијене посебне способности, приликом оцењивања узимају се у обзир индивидуално напредовање у односу на сопствена претходна постигнућа, могућности и ангажовање ученика у наставном процесу. Формативно и сумативно оцењивање се евидентирају у дневник и педагошкој документацији наставника.

**КРИТЕРИЈУМИ ОЦЕЊИВАЊА (од 5. до 8. разреда)**

**НАСТАВНА ТЕМА**

**ФИЗИЧКE СПОСОБНОСТИ**

**ДОВОЉАН 2** Уме да примени једноставне,двоставне општеприпремне вежбе.

**ДОБАР 3** Уме правилно да изводи вежбе,разноврсна природна и изведена кретања.

**ВРЛО** **ДОБАР 4** Правилно одржава равнотежу у различитим кретањима.

**ОДЛИЧАН 5** Ученик користи висок ниво техничко- тактичких знања, демонстрира сложеније комплексе вежби и кретања.

**МОТОРИЧКЕ ВЕШТИНЕ СПОРТ И СПОРТСКЕ ДИСЦИПЛИНЕ**

\*Атлетика \*Спортска гимнастика \*Основе тимских спортских игара и елементарних игара \*Плес и ритмика \* Кондиционо вежбање\*

(2) Ученик показује мањи степен активности и ангажовања, уз велику помоћ наставника успева да примени одређене вежбе, односно захтеве који су утврђени у већем делу основног нивоа постигнућа, одређени индивидуалним образовним планом и прилагођеним стандардима постигнућа и ангажовање ученика добија оцену довољан (2).

(3) Ученик показује делимични степен активности и ангажовања, уз велику помоћ наставника успева да примени одређене вежбе, односно захтеве који су утврђени и на основном и већим делом на средњем нивоу стандарда постигнућа, одређеним индивидуалним образовним планом и прилагођеним стандардима постигнућа,уз ангажовање ученик добија оцену добар (3)

(4) Ученик показује велику самосталност и висок степен активности и ангажовања, уз мању помоћ наставника у потпуности, самостално испуњава захтеве који су утврђени и на основном и на средњем нивоу,као и део захтева са напредног нивоа посебних стандарда постигнућа, одређеним индивидуалним образовним планом и прилагођеним стандардима постигнућа, уз висок степен ангажовања добија оцену врло добар (4).

(5) Ученик показује изузетну самосталност уз изузетно висок степен активности и ангажовања, где ученик у потпуности самостално, без помоћи наставника испуњава захтеве који су утврђени на основном и средњем нивоу, као и у већини захтева са напредног нивоа посебних стандарда постигнућа, одређеним индивидуалним образовним планом и прилагођеним стандардима постигнућа,уз веома висок степен ангажовања, добија оцену одличан (5).

**Оцењивање односа ученика према раду:**

Ученик/ца у сваком полугодишту добија једну оцену за доношење опреме, труд, залагање, спортско понашање, фер-плеј, спортско навијање. Ученик из свих наведених елемената добија само једну оцену. Ученик/ца добија минус за неадекватну опрему на часу и тада седи на клупи. Ученик може добити минус за неспортско понашање, уколико се не труди, не залаже, омета друге у раду, угрожава безбедност других, неспортски навија ... Ученик/ца током једног часа може добити максимално 2 минуса. Ученик може добити минус и током спортскик турнира, такмичења у организацији школе или на спортским турнирима, такмичењима где представља школу. Сви минуси и плусеви се накрају полугодишта и крају године сабирају. Ученици који у току полугодишта добију четри минуса од ових наведених ставки, добијају један у дневник из односа према раду. Исто важи и за ученике који сакупе четири плуса, добијају петицу у дневнуку. Ученици/це који раде по ИОП-у оцењују се у складу са планом и програмом, очекиваним исходима, циљевима, напретку, труду, залагању, спортском понашању, спортском навијању. Стручно веће наставника предмета из области рада физичког и здравственог васпитања је у целости сагласно са критеријумом оцењивања.